b'\n_START_ARTICLE_\nMarc Aaronson\n_START_SECTION_\n\xc5\xbdivljenje in delo\n_START_PARAGRAPH_\nAaronson je \xc5\xa1tudiral na Kalifornijskem tehnolo\xc5\xa1kem in\xc5\xa1titutu (Caltech), kjer je diplomiral leta 1972. Doktoriral je leta 1977 na Univerzi Harvard na podro\xc4\x8dju fotometrije z re\xc5\xbeo galaksij blizu infrarde\xc4\x8dega spektra. Po doktoratu je od\xc5\xa1el na Observatorij Steward Univerze Arizone v Tucsonu. Od leta 1983 je deloval kot izredni profesor astronomije na Univerzi Arizone._NEWLINE_Leta 1982 je odkril, da imata pritlikavi sferoidi v Zmaju in Malem medvedu srci iz teme, njuni razmerji med maso in izsevom za sredi\xc5\xa1\xc4\x8di galaksij sta skoraj 100. Poudaril je, da so take galaksije premajhne, da bi lahko ujele kako\xc2\xa0\xc2\xbbvro\xc4\x8do\xc2\xab\xc2\xa0temno snov, kot so na primer lahki, hitro gibajo\xc4\x8di se nevtrini._NEWLINE_Meril je Hubblovo konstanto H\xe2\x82\x80 z uporabo Tully-Fisherjeve ena\xc4\x8dbe. Raziskoval je zvezde, bogate z ogljikom (ogljikove zvezde) in skupaj z Olszewskim porazdelitev njihove hitrosti, ter hitrosti pritlikavih sferoid._NEWLINE_Tragi\xc4\x8dno je umrl v nesre\xc4\x8di pri 4000 mm Mayallovem daljnogledu v Narodnem observatoriju Kitt Peak (KPNO). Zaradi napake hitre zaustavitve zapiralnega mehanizma se je ujel v vrata stopnic obra\xc4\x8dajo\xc4\x8de se 150 tonske kupole daljnogleda, ko jih je zaprla zunanja lestev. Zapu\xc5\xa1\xc4\x8dal je 18-nadstropno zgradbo, kjer domuje daljnogled, da bi preveril vreme. Stikalo na vratih je samodejno ugasnilo motor kupole, vendar ga je gibalna koli\xc4\x8dina kupole \xc5\xa1e nekaj \xc4\x8dasa gnala naprej, tako da je lahko zadela zunanja odpirajo\xc4\x8da vrata. Opazovalci niso smeli odpirati vrat dokler se je kupola \xc5\xa1e vrtela, da se kaj tak\xc5\xa1nega ne bi zgodilo. Po nesre\xc4\x8di so to konstrukcijsko napako odpravili in skraj\xc5\xa1ali lestev ter na novo izdelali vrata, da so drsela stran, vzporedno z zidom kupole.\n_START_SECTION_\nNagrade\n_START_PARAGRAPH_\nLeta 1981 je Ameri\xc5\xa1ko astronomsko dru\xc5\xa1tvo (AAS) podelilo Aaronsonu Nagrado Georgea Van Biesbroecka za njegovo delo o Hubblovi konstanti. Nagrado je prejel skupaj z Jeremyjem R. Mouldom. Leta 1984 sta Aaronson in Mould prejela Newtonovo Lacy Pierceovo nagrado za astronomijo Ameri\xc5\xa1kega astronomskega dru\xc5\xa1tva.\n_START_SECTION_\nPoimenovanja\n_START_PARAGRAPH_\nNjemu v \xc4\x8dast se imenuje asteroid 3277 Aaronson.'